text: Små butikker på landet har det godt
  03 juni 2011 kl. 06.56
  Stor fremgang for butikker på landet.
  Det går glimrende for købmænd på landet.
  Gennem de seneste 10 år har de små butikker haft en vækst i omsætningen på over 43 procent, skriver JydskeVestkysten.
  Det viser nye tal fra Danish Retail Scandinavia.
  Brancheforeningen De Samvirkende Købmænd peger på godt købmandskab som forklaring.
  - Spar og Coop har puttet rigtig mange penge i at gøre de små butikker mere indbydende. Desuden har de hver især fået discountvarer, som gør dem mere konkurrencedygtige, siger underdirektør Claus Bøgelund Nielsen fra De Samvirkende Købmænd.
  